OzLabs/hebrew-wiki-articles huggingface dataset:
אומד קטום

בסטטיסטיקה, אומד קטום הוא אומד הנובע מאומד אחר על ידי הוצאת חלק מערכי הקיצון, הנחשבים לחריגים ביחס למדגם, לפני חישוב האומד.

היתרון העיקרי של האומד הקטום על האומד המקורי הוא בהיותו יותר חסין (robust), כלומר הוא פחות רגיש לערכים קיצוניים המתקבלים בתצפיות בודדות.

לאומדים קטומים יש בדרך כלל יעילות גבוהה יותר מאשר לאומדים הרגילים עבור התפלגויות זנביות כמו התפלגות זנב ארוך, אך זאת במחיר של יעילות נמוכה יותר עבור התפלגויות אחרות כמו ההתפלגות הנורמלית.

== הגדרה ==
בהינתן אומד כלשהו (כמו ממוצע, חציון, מקסימום, שונות וכדומה), האומד הקטום %A הוא האומד המתקבל על ידי השמטת %A הערכים הגדולים ביותר ו-%A הערכים הקטנים ביותר במדגם, ואז חישוב האומד עבור המדגם הקטום שהתקבל.

לדוגמה: ממוצע קטום 5% הוא ממוצע של 90% הערכים המרכזיים במדגם, החל מה-5% מלמטה (הערך ש-5% מערכי המדגם קטנים ממנו) ועד ה-95% מלמעלה.

במקרים מסוימים מחליטים להשמיט מספר ערכים קבוע מכל צד, במקום אחוז קבוע.

== דוגמאות ==
=== חציון ===
ניתן להסתכל על החציון כעל ממוצע קטום 50% - אם נוריד 50% מהערכים מכל צד נישאר עם ערך אחד בלבד - החציון, והממוצע שלו עם עצמו זה הוא עצמו. מאותה סיבה ניתן להסתכל על החציון כעל מקסימום קטום 50% או כעל מינימום קטום 50%.

כמו כן, חציון קטום %A תמיד שווה לחציון הרגיל, לכל %A, משום שאנו תמיד משמיטים מספר שווה של תצפיות מכל צד.

=== שברונים ===
על שברונים ניתן להסתכל כעל מינימום או מקסימום קטומים.

למשל, השברון ה-5% הוא גם מינימום קטום 5%, והשברון ה-80% הוא גם מקסימום קטום 20%.

=== אומדים קטומים שימושיים ===
==== אומדים עבור מדדי מיקום מרכזי ====
* ממוצע קטום
* ממוצע מתוקנן - שבו משמיטים את המינימום והמקסימום
* ממוצע בין רבעוני - ממוצע של הטווח הבין-רבעוני. זהו למעשה ממוצע קטום 25%
* אמצע טווח קטום 25% (Midhinge) - אמצע טווח של הטווח הבין-רבעוני

==== אומדים עבור מדדי פיזור ====
* טווח בין-רבעוני - זהו טווח קטום 25%
* טווח בין-עשרוני - זהו טווח קטום 10%

== שימושים ==
השימוש הנפוץ ביותר עבור אומדים קטומים הוא לצורך אמידה של אותו פרמטר שנאמד על ידי האומד הלא-קטום. במקרים מסוימים ניתן להשתמש באומד הקטום למטרה זאת באופן ישיר, בעוד במקרים אחרים יש צורך לבצע לו איזושהי התאמה על מנת לקבל אומד עקיב וחסר הטיה.

לדוגמה, כשאומדים מדד מיקום מרכזי עבור התפלגות סימטרית, האומד הקטום יהיה חסר הטיה. לעומת זאת, כשאומדים מדד מיקום מרכזי עבור התפלגות שאינה סימטרית, האומד בדרך כלל יהיה מוטה, ותידרש התאמה כלשהי על מנת להפוך אותו לאומד בלתי מוטה. לדוגמה, עבור התפלגות לא סימטרית, הצידוד של ההתפלגות הוא מדד למידת ההטיה של החציון כאומד לממוצע.

כשאומדים מדד פיזור, ומשתמשים באומד קטום בתור אומד חסין על מנת לאמוד למשל את השונות או את סטיית התקן, בדרך כלל יהיה צורך לכפול את האומד הקטום באיזשהו קבוע על מנת לקבל אומד בלתי מוטה. למשל, הכפלת אורך הטווח הבין-רבעוני בקבוע: <math>2\sqrt{2} \operatorname{erf}^{-1}(1/2) \approx 1.349</math> הופכת אותו לאומד בלתי מוטה לסטיית התקן של המדגם, אם הנתונים הגיעו מהתפלגות נורמלית.

כמו כן ניתן להשתמש בהם כאומדים לסטטיסטים שלהם עצמם - החציון של המדגם יכול לשמש אומד חסר הטיה ל"חציון" של האוכלוסייה, הטווח הבין-רבעוני של המדגם יכול לשמש כאומד חסר הטיה ל"טווח הבין-רבעוני" של האוכלוסייה.

==ראו גם==
* וינסוריזציה

קטגוריה:אמידה
פריאל (יישוב)

פריאל הייתה התנחלות ומושב של עולים מברית המועצות בחבל ימית.

המושב הוקם בחבל ימית שבסיני, על ידי גרעין של עולים מברית המועצות. על פי החלטת הממשלה בינואר 1978 נמשכו העבודות להקמת המושב, למרות אי הבהירות לגבי האזור לאור השיחות בין ישראל למצרים.

בספטמבר 1978, לאור הצהרת ראש הממשלה על פינוי יישובי חבל ימית בעקבות אישור הסכמי קמפ דייוויד בכנסת, נכנסו המשפחות, ששהו באולפן בצוחר, אל בתי המושב שהיו לפני חיבור לחשמל, מים וביוב. מספר חודשים התגוררו המשפחות במושב ללא חיבור לתשתיות.

בעקבות חתימת הסכם השלום בין ישראל למצרים החליטו רוב התושבים לעבור לעיר והמושב התפרק. במרץ 1982 סירבו חברי המושב להתפנות ממנו, לפני שיוסכם עמם על הפיצויים שיינתנו להם. ב-13 באפריל 1982 דווח בדבר: "פריאל נעלמה גם היא".

==הערות שוליים==

קטגוריה:מושבים
קטגוריה:סיני: התנחלויות
קטגוריה:יישובים שהוקמו ב-1978
קטגוריה:חבל ימית
בינאלי ילדרים

בינאלי ילדרים (בטורקית: Binali Yıldırım; נולד ב-20 בדצמבר 1955) הוא פוליטיקאי טורקי. הוא כיהן בעבר כראש ממשלת טורקיה, האחרון שכיהן במשרה זו, לפני המעבר למשטר נשיאותי ב-9 ביולי 2018.

==ביוגרפיה==
ילדרים נולד ברפאהייה שבאנטוליה ב-20 בדצמבר 1955.

ב-22 במאי 2016 מונה לראש ממשלת טורקיה במקום אהמט דבוטאולו, שהתפטר מתפקידו ב-5 במאי 2016. קודם לכן כיהן במשך מספר שנים כשר התחבורה והתקשורת של טורקיה.

בליל 15 ביולי 2016 אירע ניסיון הפיכה צבאית בטורקיה, שנכשל. ראש ממשלת טורקיה, בינאלי ילדרים, הצהיר בבוקר ה-16 ביולי 2016 באמצעי התקשורת ש"המצב תחת שליטה" וקרא לניסיון ההפיכה "כתם שחור על הדמוקרטיה של טורקיה".

לאחר שנשיא טורקיה ארדואן הצליח לאשר במשאל עם את התיקונים שיזם לחוקת טורקיה, אשר המרכזי שבהם קבע שמשרת ראש הממשלה תבוטל והמדינה תעבור למשטר נשיאותי, הסתיימה כהונתו של ילדרים ב-9 ביולי 2018. שלושה ימים אחר כך נכנס לתפקידו החדש כיושב ראש האספה הלאומית הגדולה, הפרלמנט של טורקיה.

ב-2019 התמודד ילדרים על ראשות עיריית איסטנבול כנציג מפלגת הצדק והפיתוח שבשלטון. לאחר שהפסיד למועמד מפלגת העם הרפובליקאית אקרם אימאמאולו בפער דחוק בסבב הבחירות הראשון ב-31 במרץ, הורה בית המשפט על עריכת בחירות חוזרות עקב אי-סדרים. גם בבחירות החוזרות ניצח אימאמאולו, עם 53% מהקולות מול 45% לילדרים.

הוא דובר טורקית, אנגלית וצרפתית.

==קישורים חיצוניים==

* 

== הערות שוליים ==

קטגוריה:ראשי ממשלת טורקיה
קטגוריה:שרי תחבורה
קטגוריה:שרי תקשורת
קטגוריה:שרי ממשלת טורקיה
קטגוריה:בוגרי האוניברסיטה הטכנית באיסטנבול
קטגוריה:טורקים שנולדו ב-1955
שון ג'ונס

שון ג'ונס (באנגלית: Shawn Jones, נולד ב-25 במרץ 1992) הוא כדורסלן אמריקאי. ג'ונס יכול לשחק הן בעמדת הפאוור פורוורד והן בעמדת הסנטר. גובהו 2.03 מטרים ומשקלו 107 ק"ג.

== קריירה במכללות ==
ג'ונס החל לשחק באוניברסיטת מרכז טנסי בשנת 2010.

בארבע שנותיו באוניברסיטה שיחק ב-131 משחקים, וב-62 מתוכם עלה בחמישייה הפותחת.

==== סטטיסטיקה באוניברסיטה ====
{| class="wikitable"
!שנה
!מכללה
!משחקים
!חמישייה
!דקות
!אחוזים מהשדה
!אחוזים משלוש
!אחוזים מקו העונשין
!ריבאונדים
!אסיסטים
!חטיפות
!חסימות
!נקודות
|-
|2010-2011
|מרכז טנסי
|32
|2
|10.9
|.505
|.000
|.684
|2.3
|.3
|.3
|.6
|4.1
|-
|2011-2012
|מרכז טנסי
|32
|1
|16.2
|.551
|.000
|.585
|3.3
|.2
|.4
|1.2
|7.3
|-
|2012-2013
|מרכז טנסי
|34
|26
|21.1
|.498
|.000
|.635
|5.4
|.4
|.3
|1.3
|8.5
|-
|2013-2014
|מרכז טנסי
|33
|33
|28.2
|.577
|.000
|.687
|8.5
|.6
|.9
|1.9
|14.2
|}

== קריירה מקצוענית ==
לאחר שלא נבחר בדראפט 2014, ניסה ג'ונס להתקבל לליגה הטובה בעולם דרך ליגת הקיץ. הוא שיחק במדי לוס אנג'לס קליפרס, ולאחר-מכן עבר למיאמי היט. אולם לא התקבל ל-NBA, ועבר לשחק בליגת הפיתוח, במדיה של סו פולס סקייפורס. ב-49 משחקים במדי הקבוצה העמיד ג'ונס ממוצעים של 13.1 נקודות 8.8 ריבאונדים ו-1.2 חסימות למשחק.

לקראת עונת 2015-2016 שיחק שוב בליגת הקיץ, הפעם במדי הוושינגטון ויזארדס, אולם שוב לא התקבל, ולכן הצטרף לאנדורה מליגת ה-ACB.

לאחר עונה במדי אנדורה, בה סיימה הקבוצה במקום ה-14 בליגה, חתם ג'ונס לשלוש שנים בהפועל ירושלים מליגת העל הישראלית. באפריל 2017 הושאל לאבלינו האיטלקית. ביוני 2018 חתם בדינמו סאסארי. ב-21 באוגוסט 2018 חזר לישראל וחתם לעונה אחת בהפועל חולון. ב-8 בנובמבר 2019 חתם לעונה אחת בקבוצת ק.ק. ולוצלאווק מליגת העל הפולנית.

בנובמבר 2022 חתם בהפועל חיפה במדייה העמיד ממוצעים של 11.4 נק' ו-5.9 ריבאונדים בליגה ו-11.1 נק' ו-6.7 ריבאונדים במסגרת היורופקאפ, בחודש מרץ 2023 נפצע במהלך משחק ליגה וגמר את העונה.

== קריירה בינלאומית ==
בשנת 2016 קיבל אזרחות קוסובנית ובאותה שנה הצטרף לנבחרת קוסובו.

== קישורים חיצוניים ==

* 

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים קוסובנים
קטגוריה:פלורידה: כדורסלנים
קטגוריה:כדורסלני הפועל חיפה
קטגוריה:כדורסלני ק.ק. ולוצלאווק
קטגוריה:כדורסלני ק.ק. ספליט
קטגוריה:כדורסלני הפועל ירושלים
קטגוריה:כדורסלני אבלינו
קטגוריה:כדורסלני דינמו סאסארי
קטגוריה:כדורסלני הפועל חולון
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:כדורסלני אנדורה
קטגוריה:בוגרי אוניברסיטת המדינה של אמצע טנסי
קטגוריה:כדורסלני אוניברסיטאות ומכללות בארצות הברית
קטגוריה:ספורטאים אמריקאים באיטליה
קטגוריה:ספורטאים אמריקאים בישראל
קטגוריה:ספורטאים זרים בצרפת
קטגוריה:ספורטאים אמריקאים בספרד
קטגוריה:ספורטאים זרים בקרואטיה
קטגוריה:ספורטאים קוסובנים בישראל
קטגוריה:ספורטאים קוסובנים בספרד
קטגוריה:אמריקאים שנולדו ב-1992
קטגוריה:קוסובנים שנולדו ב-1992
קטגוריה:מיאמי: אישים
עונת 1987/1988 בליגה הלאומית בכדורסל

עונת 1987/1988 בליגה הלאומית בכדורסל הייתה העונה ה-34 של הליגה. הליגה כללה 12 קבוצות. מתכונת התחרות עם פורמט פלייאוף לא השתנה מהעונה הקודמת. שמונה הראשונות התמודדו זו מול זו (מקום ראשון מול שמיני, שני מול שביעי וכך הלאה) בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו מכבי נתניה ואליצור רמלה.

העונה הסדירה החלה ב-28 בספטמבר 1987 הסתיימה ב-28 במרץ 1988. לאחר הפלייאוף, העונה הסתיימה בניצחון של מכבי תל אביב בפעם ה-19 ברציפות. 

בהתאם לתוצאות העונה מכבי נתניה וביתר תל אביב ירדו ליגה.
==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||22||19||3||2141||1898|| 243||41 
|-bgcolor="#ffff99"
|2||הפועל תל אביב ||22||17|| 5||2035||1755||280||39 
|-bgcolor="#ffff99"
|3||הפועל חולון ||22||16||6||1944 ||1761||183||38 
|-bgcolor="#ffff99"
|4||הפועל גליל עליון||22||14||8||1963 ||1815||148||36 
|-bgcolor="#ffff99"
|5||אליצור נתניה ||22||13||9||2042 ||1926||116||35 
|-bgcolor="#ffff99"
|6||מכבי רמת גן|| 22||13||9||1997||2028||31-||35 
|-bgcolor="#ffff99"
|7||מכבי חיפה ||22||11||11||2046||2058||12-||35 
|-bgcolor="#ffff99"
|8||הפועל חיפה ||22||10||12||1811||1777||34||33 
|-
|9||אליצור רמלה||22||9||13||1929||2061||132-||31 
|-
|10||הפועל ירושלים ||22||6||16||1802||1986||184-||28 
|-bgcolor=#ffcccc 
|11||בית"ר תל אביב
|22||4||18||1961||2120|| 159-||26 
|-bgcolor=#ffcccc 
|12||מכבי נתניה||22||0||22||1641 ||2127||486-||22 
|}

==פלייאוף==

== ראו גם ==

* גביע המדינה בכדורסל 1987/1988

==קישורים חיצוניים==
* [http://basket.co.il/history.asp?cYear=1988&lang= מידע מאתר מנהלת הליגה]
*[https://www.youtube.com/watch?v=szsA6RCm5KA 1987-88: מכבי תל אביב נגד הפועל תל אביב משחק אליפות], ערוץ היוטיוב של מכבי תל אביב

קטגוריה:1988 בישראל: ספורט
קטגוריה:עונות בליגה העליונה בכדורסל בישראל
קטגוריה:1987 בישראל: ספורט
קטגוריה:תחרויות כדורסל ב-1988
קטגוריה:תחרויות כדורסל ב-1987
אמבר ראד

אמבר אוגוסטה ראד (באנגלית: Amber Augusta Rudd; נולדה ב-1 באוגוסט 1963) היא פוליטיקאית בריטית חברת המפלגה השמרנית. כיהנה כשרת העבודה והפנסיה, מזכירת הפנים וכשרה לענייני נשים ושוויון הזדמנויות בקבינט ממשלת בריטניה, וכן כנציגת מחוז הייסטינגס וריי בפרלמנט של בריטניה.

==ביוגרפיה==
ראד נולדה בלונדון. היא בעלת תואר ראשון בהיסטוריה מאוניברסיטת אדינבורו. לאחר לימודיה עבדה בבנק ההשקעות ג'יי. פי. מורגן, שימשה אנליסטית בקרן הון סיכון והקימה משרד בתחום משאבי אנוש.

ב-2005 התמודדה ללא הצלחה בבחירות לנציגות מחוז ליברפול גרסטון בפרלמנט הבריטי. בבחירות הכלליות ב-2010 נבחרה לנציגת מחוז הייסטינגס וריי בפרלמנט. בבחירות ב-2015 נבחרה לתקופת כהונה נוספת בתפקיד. בבחירות ב-2017 שמרה על מושבה לאחר שניצחה ברוב של 0.7%.

בשנים 2010 עד 2012 כיהנה כחברה בוועדת האנרגיה, מזון וענייני הכפר, שימשה עוזרת לשר האוצר ג'ורג' אוסבורן, ב-2013 מונתה לעוזרת מצליף הסיעה וביולי 2014 מונתה לסגנית שר במשרד לענייני אנרגיה ושינוי אקלים. במאי 2015 מונתה לשרה לענייני אנרגיה ושינוי אקלים וחברה בקבינט ממשלת בריטניה. ביולי 2016 מונתה לשרת הפנים בקבינט של תרזה מיי. בינואר 2018 מונתה בנוסף לשרה לענייני נשים ושוויון הזדמנויות. ב-29 באפריל 2018 התפטרה מהקבינט על רקע שערוריית התנהלות משרד הפנים מול מהגרים מהקריביים כלפיהם איים בגירוש (פרשה שזכתה לכינוי Windrush scandal), ולאחר שנחשף כי קבעה יעד להעלאת שיעור המגורשים בניגוד להכחשותיה. בנובמבר 2018 מונתה לשרת העבודה והפנסיה בקבינט. באוקטובר 2019 פרשה מתפקידה על רקע מדיניותו של ראש הממשלה בוריס ג'ונסון בנושא הברקזיט. היא לא התמודדה בבחירות לפרלמנט שנערכו בדצמבר 2019.

ראד גרושה ואם לשניים. היא הייתה נשואה בשנים 1990 ל-1995 למבקר המסעדות אדריאן גיל. היא מתגוררת בהייסטינגס.

==קישורים חיצוניים==

* 

* [http://www.amberrudd.co.uk/about-amber-rudd אתר האינטרנט של אמבר ראד]
* [http://www.parliament.uk/biographies/commons/amber-rudd/3983 אמבר ראד] באתר הפרלמנט הבריטי
* [https://www.gov.uk/government/people/amber-rudd אמבר ראד] באתר משרד הפנים הבריטי

קטגוריה:בוגרות אוניברסיטת אדינבורו
קטגוריה:בוגרי אוניברסיטת אדינבורו
קטגוריה:חברות הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2010–2015)
קטגוריה:פוליטיקאיות בריטיות
קטגוריה:חברי המפלגה השמרנית (הממלכה המאוחדת)
קטגוריה:שרי אנרגיה
קטגוריה:מזכירי הפנים של בריטניה
קטגוריה:שרים לענייני נשים ושוויון הזדמנויות בממשלת בריטניה
קטגוריה:חברות הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2015–2017)
קטגוריה:חברות הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2017–2019)
קטגוריה:בריטיות שנולדו ב-1963
קטגוריה:בריטים שנולדו ב-1963
ריתמיקון

יוזף שילינגר והריתמיקון (1932)
הריתמיקון (באנגלית: Rhythmicon), המוכר גם בשם פוליריתמופון, היה מכונת התופים האלקטרונית הראשונה ("מכונת קצב", בשמה המקורי).

== פיתוח ==
המלחין האוונגארדי ותאורטיקן המוזיקה האמריקאי הנרי קוול עבד בשנת 1930 בשיתוף פעולה עם הממציא הרוסי לב סרגייביץ' טרמן בתכנון ובנייה של הריתמיקון החדשני. קוול רצה ליצור כלי, שיוכל לנגן בו יצירות בעלות תבניות קצב מרובות, שאינן אפשריות לביצוע על מקלדת אקוסטית או על כלי הקשה בידי נגן יחיד. ההמצאה, אותה השלים טרמן בשנת 1931, יכולה להפיק עד שישה-עשר מקצבים שונים - מקצב בסיס מחזורי על גובה צליל יסודי נבחר, וחמישה-עשר מקצבים במהירות גדלה והולכת, שכל אחד מהם קשור לאחד מן הצלילים העולים של סדרת הצלילים העיליים של גובה הצליל היסודי. בדומה לסדרת הצלילים העיליים עצמה, המקצבים מתקדמים במהלך אריתמטי, כך שלכל פעמה יחידה של הבסיס, הצליל העילי הראשון (אם הוא מנוגן) מושמע פעמיים, הצליל העילי השני מושמע שלוש פעמים, וכן הלאה. בשימוש במקלדת של המתקן, אפשר להפיק כל אחד משישה-עשר המקצבים בנפרד או בכל צירוף שהוא. קליד נוסף, השבעה-עשר במספר, מאפשר סינקופה לפי בחירה. הכלי מפיק צליל דמוי-הקשה בשימוש במערכת, לפי הצעת קוול, הכרוכה בהעברת אור דרך חורים ערוכים במעגל בסדרה של דיסקיות "גלגלי שיניים", לפני שהוא מגיע אל קולטני אור חשמליים. זמן קצר לאחר מכן החליף לורנס האמונד את הטכנולוגיה האופטית-מכנית בטכנולוגיה מגנטית-מכנית, ויישם אותה באורגן ההאמונד הראשון בשנת 1935.

== תצוגה ==
קוול תכנן להציג את הריתמיקון באירופה. באוקטובר 1931, במכתב אל אייבס מברלין, אמר, "אני עוסק בהלחנה וסיימתי את הפרק השני של יצירתי לריתמיקון עם תזמורת, שניקולאס ישתמש בה בפריז בפברואר". המלחין צ'ארלס אייבס, ידידו הקרוב של קוול, פנה אל טרמין בבקשה לבנות דגם שני של הריתמיקון לשימוש קוול ועמיתו, המנצח ניקולס סלונימסקי.

הריתמיקון הוצג לראשונה באופן רשמי ב-19 בינואר 1932 על ידי קוול והמחנך המוזיקלי והתאורטיקאי יוזף שילינגר בבית הספר החדש למחקר חברתי בניו יורק. שילינגר הכיר את טרמין משנות העשרים המוקדמות והתעניין במשך כל חייו בטכנולוגיה ומוזיקה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כלי נגינה אלקטרוניים
קטגוריה:כלי הקשה
נפתלי הרץ קרצ'מר

רבי נפתלי הרץ קרצ'מר (מכונה: ר' הרצל קרצ'מר; ~ה'תרכ"ג, 1863 – ה'תרע"ג, 1913) היה שוחט העיר פוניבז' בליטא, שהתפרסם כצדיק וראש ישיבה שנקראה בשמו "ישיבת הגאון ר' הרצל". עיקר פרסומו נבע מספרו בן חמשת הכרכים נועם המצוות.

==ביוגרפיה==
נולד בביאליסטוק לר' אברהם (מֶמִי) קרצ'מר, נכדו של רבי אשר מטיקטין רבה של שרשוב ומחבר "כתר ראש" על הנהגות רבי חיים מוולוז'ין, ו"ברכת ראש" על מסכת ברכות ונזיר. אביו היה סוחר טקסטיל ועלה עם משפחתו ליפו. בנותיו נישאו לרבנים יוסף גרשון הורביץ, יונה ראם, ולשמואל הומינר. אחיו הגדול משה שמואל היה נציג הברון וחי בפתח תקווה.

נישא לשרה בתו של ר' אליהו מאיר זילברבלט ועבר לגור בפוניבז'. בראשית דרכו התפרנס כסוחר, אך החברה בשוק לא הייתה לרוחו והוא בחר לשמש שוחט תחת פיקוחו של רב העיר, רבי יצחק יעקב (איצל'ה) רבינוביץ.

הוא התפרסם כשהדפיס את ספרו "נועם המצוות" שזכה למספר מהדורות ולהסכמות נלהבות של רבי מאיר שמחה הכהן מדווינסק שהכירו בצעירותו בביאליסטוק, של רבי איצל'ה מפוניבז' ושל ר' יוסף לוינשטיין מסרוצק. בהקדמתו למהדורה המחודשת של הספר, מספר תלמידו הרב שך, כי השתתף בקביעות בשיעוריו על טעמי המצוות שנמסרו מדי יום בין מנחה למעריב, והעיד כי "דבריו הבוערים ביראת ה', חדרו עמוק לליבות הצעירים".

שנים ספורות לפני פטירתו הפתאומית, הקים ישיבה לצעירים בעיר פוניבז' שעד אז הסתובבו מחוסר מסגרת מתאימה, חלקם בבית המדרש וחלקם ברחובות העיר. מתלמידיו בישיבה זו היה הרב נחום ברוך גינצבורג. הישיבה התרחבה ועברה לבית המדרש "גליקל'ס קלויז" (הבית של גליקל'ה), ביתה של גליקל'ה אלמנת רב העיר הקודם הרב יעקב הלוי, שהוקדש על ידה לשמש בית מדרש. את טובי הבחורים היה מפנה ללימודי המשך בישיבת "כנסת ישראל" בסלובודקה, מסלול אותו עבר גם תלמידו המפורסם ביותר, הרב אלעזר מנחם שך, שהיה מנהיג הציבור החרדי במשך שנים.

לרבי נפתלי הרץ קרצ'מר לא היו צאצאים, הוא נפטר כנראה בפתאומיות בפוניבז' בשנת תרע"ג.

==ספרו==
* 
* 
* 
* 
* 

==קישורים חיצוניים==
* .

==הערות שוליים==

קטגוריה:שוחטים
קטגוריה:רבנים ליטאים
קטגוריה:מחברי ספרי מוסר ומחשבה
קטגוריה:ראשי ישיבות קטנות
קטגוריה:ראשי ישיבה ליטאים במזרח אירופה
קטגוריה:ביאליסטוק: אישים
אדריאן (כדורגלן)

אדריאן סן מיגל דל קסטייו (בספרדית: Adrián San Miguel del Castillo; נולד ב-3 בינואר 1987 בסביליה שבספרד) הידוע כאדריאן הוא כדורגלן ספרדי המשחק בעמדת השוער בריאל בטיס.

==קריירה==
===ריאל בטיס===
אדריאן סה מיגל דל קסטייו, המוכר יותר בשמו הפרטי אדריאן נולד וגדל בסביליה שבחבל אנדלוסיה בספרד, בילדותו שיחק כחלוץ וכקיצוני אך כשהצטרף לאקדמיית הנוער של ריאל בטיס עשה הסבה לעמדת השוער. את שתי העונות הראשונות שלו כשחקן בוגר בילה אדריאן בריאל בטיס ג' ושיחק גם בקבוצת המילואים של בטיס ריאל בטיס ב' מהליגה הספרדית השנייה בכדורגל. בשנים 2008 ו-2009 הושאל אדריאן לאלקלה ואוטררה מהליגות הנמוכות בספרד ולאחר מכן חזר לקבוצה הראשונה של בטיס כשהוא השוער השלישי בסגל הקבוצה. ב-29 בספטמבר 2012, ערך אדריאן את הופעת הבכורה שלו בלה ליגה כשהחליף את השוער הראשון קסטו בהפסד החוץ 4-0 למאלגה. בהמשך עונת 2012/13 החל לתפוס אדריאן את אפודת השוער הראשון בבטיס בקביעות ורשם דקות משחק רבות כשוער הבכיר בקבוצה. ב-24 בנובמבר, נבחר אדריאן לשחקן המצטיין בניצחון ריאל בטיס 1-0 על ריאל מדריד. לאחר הופעת הבכורה שלו במדי בטיס המשיך אדריאן לשחק בעוד 31 משחקים מתוכם שמר שבע פעמים על שער נקי וסייע לקבוצתו לסיים את העונה במקום השביעי בטבלת הלה ליגה שמובילה למוקדמות הליגה האירופית.

===וסטהאם יונייטד===
לאחר שנצפה במדי בטיס על ידי מאמן וסטהאם יונייטד סם אלדרייס, ב-1 ביולי 2013, חתם אדריאן על חוזה לשלוש שנים עם אופציה לעונה נוספת בווסטהאם יונייטד מהפרמייר ליג. ב-27 באוגוסט 2013, ערך אדריאן את הופעת הבכורה שלו במדי וסטהאם בניצחון הביתי 2-1 על צ'לטנהאם טאון במסגרת גביע הליגה האנגלי. ב-21 בדצמבר ערך אדריאן את הופעת הליגה הראשונה שלו במדי וסטהאם בהפסד קבוצתו 3-1 למנצ'סטר יונייטד. ב-11 בינואר 2014, שמר אדריאן בפעם הראשונה על שער נקי במשחק פרמייר ליג בניצחון וסטהאם 2-0 על קארדיף סיטי. ב-6 במאי זכה אדריאן בפרס עצירת העונה בטקס הפרסים של המועדון על הדיפת הכדור שלו במשחק נגד צ'לסי בחודש ינואר.

ב-15 באוגוסט 2015, ספג אדריאן כרטיס אדום ישיר לאחר שביצע הכשלה על ג'יימי ורדי, שחקנה של לסטר סיטי, והותיר את קבוצתו בעשרה שחקנים כשלא נותרו לה חילופים. בשל כך, נכנס המגן קרל ג'נקינסון במקום אדריאן לשערה של וסטהאם עד לתום המשחק, בסיומו הפסידה וסטהאם 2-1 ללסטר. בחודש אוקטובר 2015, האריך אדריאן את חוזהו בשנתיים בווסטהאם יונייטד ובכך הבטיח את הישארותו בקבוצה עד שנת 2017.

===ליברפול===
ב-5 באוגוסט 2019 חתם אדריאן בליברפול, שם ישמש כשוער המחליף של אליסון בקר. ב-14 באוגוסט 2019, במהלך משחק הסופר קאפ האירופי נגד צ'לסי. הדף אדריאן בדו-קרב הפנדלים פנדל אחד ובכך עזר לליברפול לזכות בתואר.

===חזרה לבטיס===
ב-8 ביולי 2024 חזר אדריאן לריאל בטיס וחתם לשנתיים.

== תארים ==
=== ליברפול ===

* אליפות אנגליה: 2019/2020

* הסופר קאפ האירופי -2019

* גביע העולם למועדונים- 2019
* גביע הליגה האנגלי: 2021/2022
* הגביע האנגלי: 2021/2022
* מגן הקהילה: 2022

==קישורים חיצוניים==

==הערות שוליים==

קטגוריה:כדורגלנים ספרדים
קטגוריה:שוערי כדורגל ספרדים
קטגוריה:סביליה: כדורגלנים
קטגוריה:כדורגלני ריאל בטיס
קטגוריה:כדורגלני וסטהאם יונייטד
קטגוריה:כדורגלני ליברפול
קטגוריה:ספורטאים ספרדים באנגליה
קטגוריה:ספרדים שנולדו ב-1987
פרדיננד הרביעי, מלך הרומאים

פרדיננד הרביעי, מלך הרומאים (בגרמנית: Ferdinand IV; 8 בספטמבר 1633 - 9 ביולי 1654), היה מלך גרמניה (1653-1654), מלך הונגריה (1647-1654) ומלך בוהמיה (1646-1654).

==ביוגרפיה==
פרדיננד נולד בווינה ב-8 בספטמבר 1633 לפרדיננד השלישי, קיסר האימפריה הרומית הקדושה ואשתו הראשונה מריה אנה מספרד, בתם של פליפה השלישי, מלך ספרד ומרגרטה מאוסטריה, מלכת ספרד. מגיל צעיר, היה פרדיננד הרביעי שותף בתפקידו של אביו בתור הארכידוכס של אוסטריה. בשנת 1646 הוכתר פרדיננד הרביעי למלך בוהמיה בשותפות עם אביו, ובשנת 1647 הוכתר פרדיננד הרביעי למלך הונגריה וקרואטיה בשותפות עם אביו.

ב -31 במאי 1653 נבחר פרדיננד למלך הרומאים, למרות ניסיונות ממלכת צרפת לשנות את תוצאות הבחירות, וב-18 ביוני 1653 הוכתר בטקס ברגנסבורג.

ב-9 ביולי 1654 מת פרדיננד בווינה בפתאומיות במגפת אבעבועות שחורות, ואחיו לאופולד הראשון נבחר למלך הרומאים, ולאחר מותו של פרדיננד השלישי, נבחר לקיסר האימפריה הרומית הקדושה.

== אילן יוחסין ==

==קישורים חיצוניים==

* 
* 

{| class="wikitable" style="margin:auto;text-align:center;"
|-
| colspan="3" align="center"| פרדיננד הרביעי, מלך הרומאים בית הבסבורג נולד:8 בספטמבר 1633 מת:9 ביולי 1654
|-
| rowspan="3" align="center"| פרדיננד השלישי
| rowspan="1" align="center"| ממלכת גרמניה 1653–1654
| rowspan="4" align="center"| פרדיננד השלישי
|-
| rowspan="1" align="center"| ממלכת בוהמיה 1646–1654
|-
| rowspan="1" align="center"| ממלכת הונגריה 1647–1654
|-
| rowspan="2" align="center"| אליזבת לוקרציה
| rowspan="1" align="center"| דוכסות טשן 1653–1654
|}

קטגוריה:אבירי מסדר גיזת הזהב
קטגוריה:בית הבסבורג
קטגוריה:ילידי 1633
קטגוריה:נפטרים ב-1654
טל בנש

טל בנש (נולד ב-26 באוקטובר 1989) הוא כדורגלן ישראלי המשחק בעמדת המגן הימני בקבוצת הפועל מרמורק מליגה א'.

==קריירה==
בנש נולד וגדל בעיר כפר סבא, ובגיל צעיר הצטרף למחלקת הנוער של הפועל כפר סבא. ב-14 באפריל 2007 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול מכבי תל אביב שהסתיים בתיקו 0–0. עד תום העונה שותף במשחק נוסף במסגרת ליגת העל, ובעונה שלאחר מכן המשיך לשחק בקבוצת הנוער. בעונת שותף בשישה משחקים במסגרת גביע הטוטו של הליגה הלאומית.

בינואר 2009 הושאל בנש לבית"ר כפר סבא מליגה א', ובתום חצי עונת השאלה בה רשם שלוש הופעות ליגה ועוד הופעה אחת בגביע המדינה סיים את דרכו במועדון. בקיץ 2011 חתם בנש בהפועל הוד השרון ששיחקה אז בליגה ב', ובמדיה ערך 15 הופעות וכבש שער אחד עד שעזב את הקבוצה בינואר 2012. בנש חזר להפועל כפר סבא ששיחקה בליגה הלאומית והפך לשחקן הרכב קבוע בקבוצה. ב-21 במרץ 2012 כבש בנש את שער הבכורה שלו במועדון, בהפסד 3–4 למכבי חיפה במסגרת גביע המדינה. בסיום עונת ירד בנש עם הקבוצה לליגה א', ולאחר מכן היה שותף להעפלתה בחזרה לליגת העל כאשר עלתה שתי ליגות תוך שנתיים. בעונת ערך בנש 25 הופעות בליגת העל וסיים את העונה עם הקבוצה במקום העשירי בטבלה.

ב-20 ביולי 2016 הושאל בנש לבית"ר ירושלים. ב-28 ביולי ערך את הופעת הבכורה שלו במועדון, כשנכנס כמחליף בתיקו 1–1 נגד ילגבה הלטבית בסיבוב השלישי של מוקדמות הליגה האירופית. ב-28 באוגוסט ערך בנש את הופעת הליגה הראשונה שלו במדי בית"ר ירושלים וכבש שער עצמי בתיקו 2–2 נגד עירוני קריית שמונה. ב-5 בינואר 2017 סיים את תקופת ההשאלה, וחזר להפועל כפר סבא, עמה ירד בתום העונה לליגה הלאומית.

ב-20 ביוני 2017 חתם בנש לשלוש שנים בהפועל תל אביב, לאחר שירדה לליגה הלאומית. ב-3 באוגוסט 2017 ערך את הופעת הבכורה שלו במדי הפועל תל אביב, במשחק מול הפועל רמת גן במסגרת גביע הטוטו. את שער הבכורה שלו במועדון כבש בנש ב-8 בספטמבר 2017, בניצחון 2–0 על מכבי הרצליה. בסך הכל כבש בעונת 2017/2018 שער אחד ב-25 הופעות, ובסופה עלה עם הקבוצה לליגת העל.

ב-3 באוגוסט 2018 חתם בנש בהפועל רמת גן, ובעונת 2018/2019 ערך במדיה 21 הופעות בליגה הלאומית.

ב-27 באוגוסט 2019 חתם בנש בקבוצת שמשון כפר קאסם מליגה א' דרום, אך לאחר שערך במדיה הופעה אחת בלבד בגביע המדינה עבר ב-28 באוקטובר להכח עמידר רמת גן מאותה הליגה.

ב-11 בנובמבר 2020, בנש חתם במ.כ. חולון ירמיהו.

ב-11 באוגוסט 2021 חתם במכבי יבנה.

ב-6 בדצמבר 2023 חתם בנש בהפועל מרמורק.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כפר סבא: כדורגלנים
קטגוריה:כדורגלני הפועל כפר סבא
קטגוריה:כדורגלני בית"ר כפר סבא
קטגוריה:כדורגלני הפועל הוד השרון
קטגוריה:כדורגלני בית"ר ירושלים
קטגוריה:כדורגלני הפועל תל אביב
קטגוריה:כדורגלני הפועל רמת גן
קטגוריה:כדורגלני הכח עמידר רמת גן
קטגוריה:כדורגלני מכבי יבנה
קטגוריה:כדורגלני הפועל מרמורק
קטגוריה:ישראלים שנולדו ב-1989
וינסוריזציה

וינסוריזציה (Winsorization) היא שינוי של סטטיסטי על ידי הגבלת הערכים הקיצוניים שיכולים להתקבל במדגם, על מנת להקטין את ההשפעה של התצפיות החריגות.

הטכניקה נקראת על שם צ'ארלס פ. וינסור (1895–1951).

== הגדרה ==
וינסוריזציה מתבצעת בשני שלבים - בשלב הראשון מתבצעת החלטה על ערכי סף – ערך מינימום וערך מקסימום – שיגדירו את תחום התצפיות שיישמרו, ולאחר מכן החלפת הערכים הקיצוניים מערכים אלו באותם ערכי מקסימום ומינימום.

לדוגמה, בווינסוריזציה ברמה 90% מוצאים את האחוזון ה-5% בנתונים ואת האחוזון ה-95% בנתונים, ומחליפים כל תצפית שערכה קטן מהמספר הראשון במספר הראשון עצמו, וכל תצפית שערכה גבוה מהמספר השני במספר השני.

=== דוגמה ===
נניח שהסטטיסטי בו אנו מעוניינים הוא הממוצע, ונניח שערכי המדגם הם:
:<math>\{92, 19, \mathbf{101}, 58, \mathbf{1053}, 91, 26, 78, 10, 13, \mathbf{-40}, \mathbf{101}, 86, 85, 15, 89, 89, 28, \mathbf{-5}, 41\} \qquad (N = 20, \text{mean} = 101.5)</math>
האחוזון ה-5 הוא <math>-5</math>, והאחוזון ה-95 הוא <math>101</math>.

לכן, ערכים נמוכים מ-<math>-5</math> (במקרה זה, <math>-40</math>) ישונו ל-<math>-5</math>, וערכים גבוהים מ-<math>101</math> (במקרה זה, <math>1053</math>) ישונו ל-<math>101</math>:
:<math>\{92, 19, \mathbf{101}, 58, \mathbf{101}, 91, 26, 78, 10, 13, \mathbf{-5}, \mathbf{101}, 86, 85, 15, 89, 89, 28, \mathbf{-5}, 41\} \qquad (N = 20, \text{mean} = 55.65)</math>

ניתן לראות שהווינסוריזציה שינתה את הערך של הסטטיסטי (הממוצע) מ-101.5 ל-55.65 - שינוי משמעותי מאוד. למעשה, לפני יישום השיטה הממוצע הושפע בצורה קיצונית מאוד מתצפית בודדת, ולכן הוא לא ייצג בצורה טובה את המדגם.

== יתרון השיטה ==
המטרה העיקרית של השיטה היא ליצור סטטיסטי יותר חסין (robust).

שיטה נוספת ודומה שמאפשרת ליצור סטטיסטים חסינים יותר היא קטימה. ההבדל בין השיטות הוא שבווינסוריזציה לא משמיטים ערכים אלא רק משנים את ערכם כך שהם לא יהיו גדולים או קטנים מערכים מסוימים, בעוד בקטימה הערכים שערכם קיצוני מדי מושמטים לחלוטין.

==ראו גם==
* אומד קטום

קטגוריה:סטטיסטיקה
הארמייה השישית (צרפת)

הארמייה השישית הייתה ארמייה צרפתית שפעלה הן במלחמת העולם הראשונה בחזית המערבית, והן במלחמת העולם השנייה בחזית המערבית.

==היסטוריה==
===מלחמת העולם הראשונה===
ב-26 באוגוסט 1914 הוקמה על בסיס ארמיית לורן הארמייה השישית מהקורפוסים ה-4 וה-7, קבוצות המילואים ה-5 וה-6, והדיוויזיות ה-37 והמילואים ה-45, חטיבה קולוניאלית וקורפוס פרשים. הארמייה לחמה בקרב הראשון על המארן, וסייעה בבלימת המתקפה הגרמנית.

בשנת 1916 השתתפה הארמייה בקרב על הסום, ובשנת 1918 השתתפה במתקפת מאה הימים. הארמייה פורקה ב-11 בספטמבר של אותה שנה, וב-15 באוקטובר הפכו הכוחות שהרכיבו אותה להיות "הצבא הצרפתי בבלגיה". ב-18 בנובמבר הוקמה הארמייה השישית מחדש.

===מלחמת העולם השנייה===
במלחמת העולם השנייה, הייתה הארמייה השישית בפיקוד גנרל רובר טושון פרוסה בדרום צרפת. לאחר פריצת הכוחות הגרמניים בארדנים הועברה הארמייה לנהר האן, ולחמה בגרמנים במהלך מבצע אדום.

==מפקדים==
===מלחמת העולם הראשונה===
* מישל-ז'וזף מונורי (26 באוגוסט 1914 - 13 במרץ 1915)
* פייר ז'וזף דובואה (13 במרץ 1915 - 26 בפברואר 1916)
* אמיל פאיול (26 בפברואר 1916 - 19 בדצמבר 1916)
* שרל מנז'ן (19 בדצמבר 1916 - 4 במאי 1917)
* פול מייסטר (4 במאי 1917 - 11 בדצמבר 1917)
* דני אוגוסט דושן (11 בדצמבר 1917 - 10 ביוני 1918)
* ז'אן-מריה דגוט (10 ביוני 1918 - 11 בספטמבר 1918)
* אנטואן בושרון דה בואסוד (15 באוקטובר 1918 - 18 בנובמבר 1918)

===מלחמת העולם השנייה===
* אנטואן-מארי-בנואה בסון (3 בספטמבר 1939 - 16 באוקטובר 1939)
* רנה אולרי (16 באוקטובר 1939 - 13 בפברואר 1940)
* רובר טושון (13 בפברואר 1940 - 20 ביוני 1940)

==ראו גם==
* החזית המערבית במלחמת העולם הראשונה
* החזית המערבית במלחמת העולם השנייה

==הערות שוליים==

6
6
הארמייה החמישית (צרפת)

ימין
הארמייה החמישית הייתה ארמייה צרפתית שפעלה הן במלחמת העולם הראשונה בחזית המערבית, והן במלחמת העולם השנייה בחזית המערבית.

==היסטוריה==
===מלחמת העולם הראשונה===
עם פרוץ מלחמת העולם הראשונה גויסה הארמייה ב-2 באוגוסט 1914, והתייצבה באזור הגבול עם בלגיה תחת פיקוד גנרל שארל לנרזאק. הארמייה השתתפה במערכה על הגבולות, ובכלל זה בקרב שרלרואה וספגה אבדות כבדות, אך הצליחה לבסוף לבלום את המתקפה הגרמנית במהלך הקרב על המארן בראשות מפקדה החדש לואי פראנשה ד'אספרה. הארמייה השתתפה בין היתר בקרב השני על האן, בבלימת מתקפת האביב הגרמנית, ובמתקפת מאה הימים.

===מלחמת העולם השנייה===
במלחמת העולם השנייה, הייתה הארמייה החמישית בפיקוד גנרל ויקטור בורה פרוסה בקו מאז'ינו, כחלק מקבוצת הארמיות השנייה, ונכנעה לגרמנים כגוף אחד ב-26 ביוני 1940.

==מפקדים==
===מלחמת העולם הראשונה===
* שארל לנרזאק (2 באוגוסט 1914 - 3 בספטמבר 1914)
* לואי פראנשה ד'אספרה (3 בספטמבר 1914 - 31 במרץ 1916)
* אוליבייה מאזל (31 במרץ 1916 - 22 במאי 1917)
* ז'וזף אלפרד מישלר (22 במאי 1917 - 10 ביוני 1918)
* אדמון ביאה (10 ביוני 1918 - 5 ביולי 1918)
* אנרי מתייה ברטלו (5 ביולי 1918 - 7 באוקטובר 1918)
* אדולף גיומא (7 באוקטובר 1918 - 11 בנובמבר 1918)

===מלחמת העולם השנייה===
* ויקטור בורה (2 בספטמבר 1939 - 26 ביוני 1940)

==ראו גם==
* החזית המערבית במלחמת העולם הראשונה
* החזית המערבית במלחמת העולם השנייה

5
5
פרננדו השני, מלך פורטוגל

פרננדו השני, מלך פורטוגל (בפורטוגזית: Fernando II de Portugal; 29 באוקטובר 1816 - 15 בדצמבר 1885) היה מלך פורטוגל בזכות אשתו מריה השנייה, מלכת פורטוגל. פרננדו עלה לשלטון עם לידת בנם המשותף הראשון בשנת 1837, ושלט עד מותה של מריה השנייה בשנת 1853. עם זאת, גם לאחר מכן הוא המשיך לשמש כעוצר עבור בנו פדרו החמישי במשך שנתיים נוספות.

==ביוגרפיה==
פרננדו נולד כנסיך גרמני בשם פרדיננד. הוא נולד ב-29 באוקטובר 1816 בווינה בירת האימפריה האוסטרית. אביו היה פרדיננד, נסיך סקסוניה-קובורג-גותה ואמו הייתה מריה אנטוניה קוהארי דה צ'אבראג. ילדותו עברה עליו בין נחלות משפחתו בסלובקיה, אוסטריה וגרמניה. הוא היה אחיינו של לאופולד הראשון, מלך הבלגים ובן דודם של לאופולד השני, מלך הבלגים ושל שארלוט קיסרית מקסיקו. דודנית מפורסמת נוספת שלו הייתה ויקטוריה, מלכת הממלכה המאוחדת.

ב-1 בינואר 1836 התחתן פרדיננד עם מריה השנייה, מלכת פורטוגל, ובשנת 1837 נולד בנם הראשון, מה שעל פי החוק הפורטוגזי זיכה את פרדיננד בתואר "מלך פורטוגל". לשם הוא כך הוא שינה את שמו מ"פרדיננד" ל"פרננדו". למרות שרשמית מריה הייתה המלכה, הרי שהזוג הוכיח את עצמו כצוות יעיל שפעל בשיתוף פעולה הדוק. פרננדו היה שליט יחיד בכל הפעמים שאשתו הייתה בהריון. ב-15 בנובמבר 1853 מתה מריה במהלך לידת הבן ה-11 שלהם, מה ששלל מפרננדו את התואר מלך פורטוגל. עם זאת, הוא המשיך לשלוט כעוצר עבור בנו פדרו החמישי, מלך פורטוגל במשך שנתיים נוספות.

בשנת 1869 הציע לו חואן פרים את כתר ספרד, אולם פרננדו דחה את ההצעה, והמליץ לפרים במקום זה על חתנו, לאופולד פון הוהנצולרן. האירוע גרם בסופו של דבר לפריצת מלחמת צרפת–פרוסיה, ולהקמת הרייך השני. פרננדו נחשב לאדם אינטליגנטי, רחב אופקים, חובב אומנות ובעל רעיונות מודרניים וליברליים. הוא מת בליסבון ב-15 בדצמבר 1885.

==משפחתו==
ב-1 בינואר 1836 התחתן פרננדו עם מריה השנייה, מלכת פורטוגל, והיא ילדה לו 11 ילדים:
* פדרו החמישי, מלך פורטוגל (16 בספטמבר 1837 - 11 בנובמבר 1861), ירש את הכס לאחר מותה של מריה. התחתן עם סטפני, נסיכת הוהנצולרן-זיגמרינגן.
* לואיש הראשון, מלך פורטוגל (31 באוקטובר 1838- 19 באוקטובר 1889), ירש את הכס לאחר מותו של פדרו. התחתן עם מריה פיה, נסיכת סבויה.
* הנסיכה מריה (4 באוקטובר 1840), מתה בלידה.
* הנסיך ז'ואאו, דוכס בז'ה (16 במרץ 1842 - 27 בדצמבר 1861), לא נישא מעולם.
* מריה אנה, נסיכת פורטוגל (21 באוגוסט 1843 – 5 בפברואר 1884), התחתנה עם גאורג, מלך סקסוניה.
* אנטוניה, נסיכת פורטוגל (17 בפברואר 1845 - 27 בדצמבר 1913), התחתנה עם לאופולד, נסיך הוהנצולרן.
* פרננדו, נסיך פורטוגל (23 ביולי 1846 - 6 בנובמבר 1861), לא נישא מעולם.
* הנסיך אאוגוסטו, דוכס קוימברה (4 בנובמבר 1847 - 26 בספטמבר 1889), לא נישא מעולם.
* הנסיך לאופולדו (7 במאי 1849), מת בלידה.
* הנסיכה מריה (3 בפברואר 1851), מתה בלידה.
* הנסיך אאוז'ניו (15 בנובמבר 1853, מת בלידה.

ב-10 ביוני 1869 נישא בליסבון לשחקנית אליזה הנסלר, שלה העניק תואר רוזנת. היא לא ילדה לו ילדים.

<gallery ">
Ceramic-Collections of Palácio Nacional da Pena.jpg|פרננדו השני בציור על גבי חרסינה בארמון הלאומי פֵּנָה
Bust of Ferdinando II del Portogallo at Palácio Nacional da Pena.jpg|פרוטומה של פרננדו השני בארמון הלאומי פֵּנָה
</gallery>
==אילן יוחסין==

==קישורים חיצוניים==

* 
* 

קטגוריה:אבירי מסדר גיזת הזהב
קטגוריה:מלכי פורטוגל
קטגוריה:מקבלי עיטור מסדר הצלב הדרומי
קטגוריה:מונרכים שהיו חברי הבונים החופשיים
קטגוריה:ילידי 1816
קטגוריה:נפטרים ב-1885
הארמייה השלישית (האימפריה האוסטרו-הונגרית)

הארמייה השלישית של הצבא האוסטרו-הונגרי, הייתה ארמייה אוסטרו-הונגרית שפעלה במלחמת העולם הראשונה.

==היסטוריה==
הארמייה השלישית הוקמה בפרוץ מלחמת העולם הראשונה, ולמפקדה מונה רודולף פון ברודרמן. הארמייה נפרסה בחזית המזרחית, ותפקדה בצורה כושלת בקרב גליציה. עקב כך הוחלף פון ברודרמן בסבטוזר בורוייביץ'. הארמייה נכשלה בניסיונה לחלץ את הכוחות הנצורים במהלך המצור על פשמישל. הארמייה הועברה לבלקן במהלך שנת 1915, ולקחה חלק פעיל בפלישה השנייה לסרביה ומונטנגרו. לאחר הניצחון הועברה הארמייה לחזית האיטלקית ולקחה חלק בקרב אסיאגו בשנת 1916. לקראת סוף השנה הוחזרה הארמייה לחזית הרוסית ולחמה שם עד שפורקה ב-1918.

==מפקדים==
* גנרל חיל הפרשים רודולף פון ברודרמן (אוגוסט 1914 - 3 בספטמבר 1914)
* גנרל חיל הרגלים סבטוזר בורוייביץ' (3 בספטמבר 1914 - 25 במאי 1915)
* פלדצויגמייסטר פאול פואהלו פון ברלוג (25 במאי 1915 - 10 ביוני 1915)
* גנרל חיל הפרשים קרל טרשצ'יאנסקי פון נאדוש (10 ביוני 1915 - 27 בספטמבר 1915)
* גנרל אוברסט הרמן קבש (27 בספטמבר 1915 - 20 באוקטובר 1916)
* גנרל אוברסט קרל פון קירשבאך אאוף לאוטרבאך (20 באוקטובר 1916 - 5 במרץ 1917)
* גנרל אוברסט קרל טרשצ'יאנסקי פון נאדוש (5 במרץ 1917 - 12 ביולי 1917)
* גנרל אוברסט קרל קריטק (12 ביולי 1917 - 12 בינואר 1918)

==ראו גם==
* החזית המזרחית במלחמת העולם הראשונה
* החזית האיטלקית במלחמת העולם הראשונה
==קישורים חיצוניים==

3
קטגוריה:החזית המזרחית במלחמת העולם הראשונה
קטגוריה:החזית האיטלקית במלחמת העולם הראשונה
חמזה עלי אל-ח'טיב

חמזה עלי אל-ח'טיב (בערבית: حمزة علي الخطيب; 24 באוקטובר 1997 – 25 במאי 2011) היה ילד סורי בן 13 אשר נעצר על ידי כוחות צבא סוריה עקב השתתפותו בהפגנה נגד הממשלה, ב-29 באפריל 2011, שהתקיימה בעיר דרעא בשלבים הראשונים של המהומות בסוריה. כחודש לאחר מכן נמסרה לידי משפחתו גופתו החבולה ועליה סימני כוויות, שלושה פצעי ירי, וכן איבר מין כרות. המשפחה פרסמה בציבור תמונות של הגופה, וכן סרטון וידאו, מה שהוביל למחאות נרחבות בכל רחבי סוריה, ואף שימש כזרז להתגברות המחאות ולהסלמת ההתקוממות העממית נגד משטרו של בשאר אל-אסד.

== רקע ==
חמזה התגורר יחד עם הוריו בכפר אל-ג'יזה שבמחוז דרעא בסוריה. ב-29 באפריל 2011 הוא הצטרף אל בני משפחתו בעצרת המונית שהתקיימה בעיר דרעא, במטרה לשבור את המצור שהוטל מטעם צבא סוריה על המתקוממים בעיר. זמן קצר לאחר הגעת בני המשפחה לעצרת, ועקב נסיבות שאינן ברורות לחלוטין, פתחו כוחות צבא באש על המשתתפים בעצרת, ובמהומה שנוצרה, חמזה, יחד עם משתתפים נוספים, נעלם, ובני משפחתו לא היו מודעים בתחילה לגורלו. ב-25 במאי נמסרה גופתו לבני משפחתו על ידי השלטונות.

== סימני התעללות ==

סרטון וידאו של גופת חמזה, אשר צולם כמה ימים לאחר פטירתו, העיד כי חמזה עבר התעללות על ידי חיילי המשטר, בעודו בחיים או לאחר מותו. בין הסימנים נצפו שברים בעצמות, פצעי ירי, כוויות, פגיעה באיבר מינו וכן סימני התעללות באמצעות שוקר חשמלי.

== השפעה ==
קריקטורה של חמזה רודף אחר בשאר אל-אסד, מאת [[קרלוס לטוף]]
הסרטון של גופת חמזה שודר בפומבי ברשת אל-ג'זירה, והדבר הוביל להתפרצות זעם מטעם סורים רבים, הן על גבי רשת האינטרנט והן במסגרת שורה של הפגנות מקומיות ברחבי סוריה. בהמשך נטען כי הפגנות אלו, יחד עם אירועים נוספים, שימשו כנקודת מפנה והובילו להידרדרות המהומות למלחמת אזרחים בהיקף מלא נגד המשטר הסורי. במקביל, חמזה עצמו הפך במידה רבה כסמל להתקוממות כנגד המשטר.

בתאריך 31 במאי 2011, מזכירת המדינה האמריקנית הילרי קלינטון התייחסה למותו של חמזה כנקודת מפנה בהתקוממות הסורית, וציינה כי מותו סימל עבור סורים רבים התנערות מלאה מכל כוונה של המשטר הסורי להגיע לעמק השווה מול תושבי סוריה.

סיפורו של חמזה אף תואר בהרחבה במסגרת דו"ח מטעם ארגון אמנסטי, שהתייחס להפרות זכויות אדם מצד המשטר הסורי. הדו"ח פורסם בסוף חודש אוגוסט 2011.

==ראו גם==
* מוחמד בועזיזי

==קישורים חיצוניים==
* 
* 

==הערות שוליים==

קטגוריה:מלחמת האזרחים בסוריה: אישים
קטגוריה:האביב הערבי: אישים
קטגוריה:ילדים שנרצחו
קטגוריה:סורים שנולדו ב-1997
קטגוריה:סורים שנפטרו ב-2011
כנסיית הטירה (ויטנברג)

כנסיית הטירה בוויטנברג 
כנסיית הטירה (בגרמנית: Schlosskirche, נקראת גם כנסיית כל הקדושים - Allerheiligenkirche) היא כנסייה לותרנית בעיר ויטנברג חשובה ביותר בתולדות הנצרות הפרוטסטנטית לאחר שמרטין לותר תלה על דלתותיה ב-31 באוקטובר 1517 את 95 התזות שכתב, מעשה שמציין את תחילתה של הרפורמציה הפרוטסטנטית.

הכנסייה נבנתה בשנים 1490–1511 בסגנון ניאו גותי בהוראתו של פרידריך השלישי, הנסיך הבוחר מסקסוניה שתמך במרטין לותר.

כשנפתחה אוניברסיטת ויטנברג ב-1502 סופחה אליו הכנסייה ושימשה כמקום תפילה לסטודנטים ומקום בו קבלו את התואר האקדמי שלהם. פיליפ מלנכתון נאם שם את נאומו הראשון.

ב-1760, במהלך מלחמת שבע השנים נפגעה הכנסייה קשה משריפה. דלתות העץ עליהם היו תלויות 95 התזות של מרטין לותר, נשרפו.

בהוראתו של פרידריך וילהלם הרביעי, מלך פרוסיה נבנו דלתות ברונזה עליהם חקוקות 95 התזות בלטינית. הדלתות שוקלות טון אחד. הן נחנכו ב-10 בנובמבר 1858, לציון 375 שנה להולדתו של מרטין לותר.

מעל הדלתות יש ציור של ישו הצלוב ביחד עם מרטין לותר ופיליפ מלנכתון.

לותר ומלנכתון קבורים בכנסייה ליד בימת ההטפה.

המגדל מתנשא לגובה 83 מטר. מקיפה אותו כתובת עם ציטוט של אחד מההמנונים של לותר: "Ein feste Burg ist unser Gott" (מבצר חזק הוא אלוהינו).

ב-1996 הוכרזה הכנסייה כאתר מורשת עולמית של ארגון אונסק"ו, חלק מהאתר אנדרטאות מרטין לותר באייסלבן ובוויטנברג.

==גלריה==
<gallery mode=packed widths="150px" heights="150px" >
Wittenberg Schlosskirche (2).jpg|פנים כנסיית הטירה
Interior of Schlosskirche Wittenberg - the organ.jpg|האורגן
Grave of Martin Luther in Wittenberg Schlosskirche.jpg|קבר מרטין לותר
Grave of Philip Melanchthon in Wittenberg Schlosskirche.jpg|קבר פיליפ מלנכתון
Thesentür (Schlosskirche Wittenberg).jpg|דלתות 95 התזות
Thesentür (Schlosskirche Wittenberg) (1).jpg|ישו עם לותר (משמאל) ומלנכתון
</gallery>

==קישורים חיצוניים==

* 
* [http://www.sacred-destinations.com/germany/wittenberg-castle-church כנסיית הטירה], באתר sacred destinations

קטגוריה:גרמניה: כנסיות
קטגוריה:ויטנברג
קטגוריה:מרטין לותר
גזטה די אמסטרדם

גזטה די אמסטרדם (ספרדית: Gazeta de Amsterdam) היה עיתון בשפה הספרדית שיצא לאור באמסטרדם בין 1672 לכל המאוחר ועד 1702 לכל הפחות. היה זה העיתון היהודי הראשון בהיסטוריה המתועדת, והוא נקרא בקרב קהילת צאצאי המראנוס ברפובליקה ההולנדית.

מעט ידוע בוודאות על ה"גזטה". המהדורה הישנה ביותר שנמצאה בארכיבים היא מ-12 בספטמבר 1672, ולא ידוע מתי יצא גיליון הפתיחה שלו. המהדורה המאוחרת ביותר היא מ-22 במאי 1702. המוציא לאור היה דוד די קסטרו טרתס (1698 – 1630), שנולד בפורטוגל למשפחת אנוסים שנמלטה לאמסטרדם ושבה ליהדותה כשהיה בן עשר. ה"גזטה" נדפס בספרדית, שפתם של בני הקהילה המשגשגת שמנתה יותר מ-4,000 נפש, אם כי נמצאו כמה גליונות באיטלקית מ-1673. לא ברור אם ההדפסה באיטלקית הייתה מאפיין קבוע וכמה זמן נמשכה. העיתון גם לא יצא במתכונת קבועה: לעיתים הודפסו מהדורות מדי שבוע, ולעיתים קרובות היו מרווחים ארוכים בין כל אחת. ה"גזטה" עסק בעיקר בחדשות מסחר וספנות, והעתיק לרוב ידיעות מכתבי-עת נוצריים אם כי היו לו כנראה גם כתבים משלו. צוות העובדים היה יהודי כולו. לצד טרתס, עבדו יוסף ושמעון ויצנהויזן, יעקב די קורדובה, יששכר בן אליעזר וגר הצדק משה בר אברהם אבינו. טרתס היה אחד המוציאים-לאור היהודיים החשובים של זמנו, ובבית-הדפוס בבעלותו יצאו ספרים רבים. הוא אף הדפיס את העיתון היהודי השני בהיסטוריה, ה"קורנט" היידישאי.

אף שה"גזטה" פתח, ככל הידוע, את תולדות העיתונות היהודית, הוא פנה לקהל הכללי ואין ספק שסוחרים נוצרים הרבו לקרוא אותו. הוא כיסה באופן מפורט את זמני הגעת שיירות הסוחר מיתר ארצות השפלה ומאירופה, פרטים הנוגעים לשודדי ים ודרישות הכופר שהעלו תמורת פדיון שבויים שנפלו בידם, מכירת סחורות שהגיעו מהעולם החדש ואסיה וכיוצא בזה. ידיעות פוליטיות שלא היו קשורות ישירות למסחר היו נדירות יותר.

==קישורים חיצוניים==
* 
* Javier Díaz Noci, [http://www.aloj.us.es/grehcco/ambitos07-08/noci.pdf Gacetas españolas de los Países Bajos en el siglo XVII: La Gazeta de Amsterdam], ÁMBITOS. Nº 7-8. 2º Semestre 2001.

קטגוריה:עיתונות יהודית
קטגוריה:יהדות הולנד
קטגוריה:הולנד: תקשורת
M88

M88 (נקראת גם NGC 4501) היא גלקסיה ספירלית הנמצאת במרחק של כ-60 מיליון שנות אור מכדור הארץ בקבוצת הכוכבים שערות ברניקי. גלקסיה זו היא אחת מהגלקסיות הבהירות שבצביר הבתולה והיא נמצאת בחלקו הצפוני הגולש אל קבוצת הכוכבים שערות ברניקי.

==היסטוריה==
M88 התגלתה ב-18 במרץ 1781 על ידי האסטרונום הצרפתי שארל מסיה שצירף אותה לקטלוג מסיה ותיאר אותה כ"ערפילית ללא כוכבים" וציין שהיא דומה ל-M58. מסיה חיפש באותו לילה ערפילית, שעליה דיווח עוזרו פייר מאשן כשבועיים קודם (M85), וגילה 7 גלקסיות נוספות על זו שגילה מאשן, כולן מצביר הבתולה. (האחרות הן M84 - M87 ו-M89 -M91). ויליאם הרשל ציין ברשימותיו שצפה ב-M88 בשנת 1784 ושבסמוך לה נמצאת ערפילית נוספת עמומה יותר שבקושי הצליח להבחין בה (ככל הנראה NGC 4516). ג'ון הרשל צפה ב-M88 מספר פעמים בין השנים 1826 ו-1832 ותיאר אותה כערפילית בהירה, גדולה, מאורכת ושחלקה הצפוני בהיר מהדרומי. ויליאם פרסונס, רוזן רוס השלישי, גילה בשנת 1850 שלגלקסיה זרועות ספירליות, כך שזו אחת מהגלקסיות הראשונות שזוהו כספירליות.
 
בשנת 1999 התגלתה ב-M88 סופרנובה 1999cl שהייתה סופרנובה מסוג Ia ושהגיעה בשיאה לבהירות מדרגה 13.6.

==תצפית== 
M88 נמצאת בחלקו הצפוני של צביר הבתולה ועם דרגת בהירות נראית 9.6 היא ניתנת לצפייה באמצעות טלסקופ חובבים או אפילו באמצעות משקפת כשתנאי הצפייה טובים, אך מכיוון שאין כוכבים בולטים בסביבתה, לא קל לאתרה. M88 נמצאת כ-8 מעלות ממערב-צפון-מערב לכוכב וינדמיאטריקס (ε בבתולה) שבהירותו מדרגה 2.8, וכ-9.5 מעלות ממערב-דרום-מערב לכוכב α (אלפא) בשערות ברניקי. כ-50 דקות קשת ממזרח ל-M88 נמצאת M91, כ-55 דקות קשת מדרום-מערב לה נמצאת NGC 4459, כמעלה מדרום-דרום-מערב לה נמצאות NGC 4477 ו-NGC 4473, כשתי מעלות מדרום לה נמצאת M87 ובאותו מרחק בכיוון דרום-מערב נמצאות M84 ו-M86. M99 נמצאת כ-3.15 מעלות ממערב ל-M88, ו-M100 נמצאת כ-2.5 מעלות מצפון-מערב לה.

==תכונות==
גודלה הזוויתי של M88 הוא כ-7 דקות קשת השקולות לקוטר של כ-125,000 שנות אור ומישורה נטוי בזווית של כ-30 מעלות ביחס לקו הראייה אליה. זרועותיה רציפות ואינן צפופות כך שניתן לראותן בבירור עד לחיבורן לליבת הגלקסיה. ממדידות ההסחה לאדום של האור הנפלט מהזרועות נראה שהחומר בקצותיהן מקיף את מרכז הגלקסיה במהירות של כ-270 קילומטר בשנייה. מהירות כזאת עם רדיוס הקפה של כ-60,000 שנות אור, מצביע על כך שמסת הגלקסיה היא כ- מסות שמש, כ-60% ממסת שביל החלב. על פי ההסחה לאדום של קרינת מרכז הגלקסיה היא מתרחקת משביל החלב במהירות של כ-2,200 ק"מ לשנייה, כפול ממהירותו הממוצעת של צביר הבתולה וזו אחת מהגלקסיות עם מהירות ההתרחקות הגדולה ביותר שבצביר. בשל תנועתה המהירה דרך התווך הבין-גלקטי מופעל עליה לחץ מהצד שבכיוון התנועה וכתוצאה מכך צד זה איבד כמעט לחלוטין את המימן הנייטרלי שבו. הגלקסיה נעה לכיוון מרכז הצביר ומתקרבת אל M87 וצפויה להגיע אל הנקודה הקרובה ביותר בעוד 200-300 מיליון שנים.

ל-M88 יש גרעין גלקטי פעיל הפולט קרינת X וגלי רדיו שמצביעים על קיומו של חור שחור עם מסה של כ- מסות שמש בליבת הגלקסיה.

== קישורים חיצוניים ==

* [http://messier.seds.org/m/m088.html M88 בדפי מסיה של SEDS]
* 

== הערות שוליים ==

קטגוריה:קבוצת הכוכבים שערות ברניקי
88
88
קטגוריה:צביר הבתולה
ויטוריו אמדאו השלישי, מלך סרדיניה

ויטוריו אמדאו השלישי, מלך סרדיניה (באיטלקית: Vittorio Amadeo III; 26 ביוני 1726 – 16 באוקטובר 1796), היה מלך סרדיניה בשנים 1773–1796.

==ביוגרפיה==
ויטוריו אמדאו נולד ב-26 ביוני 1726 בטורינו לקרלו אמנואלה השלישי, מלך סרדיניה ולפוליקסנה, רוזנת הסן-רוטנבורג, בתם של ארנסט לאופולד, רוזן הסן-רוטנבורג ואלאונורה, רוזנת לוונשטיין-ורטהיים-רוכפורט.

ב-20 בפברואר 1773 מת אביו קרלו אמנואלה השלישי, מלך סרדיניה, וויטוריו אמדאו עלה לשלטון במקומו. לאחר עלותו לשלטון החל ויטוריו אמדאו לשפר את הביורוקרטיה במדינה ולייעל את הצבא. בנוסף, התחיל ויטוריו אמדאו לשפר את נמל ניצה, את הסכרים בארצה, ואת הכביש של קוטה בואילטה.

בפרוץ המהפכה הצרפתית נטל ויטוריו אמדאו תחת חסותו את רוזנויות ארטואה ופרובאנס, שהיו בשליטת בני משפחתו. בהמשך הצטרף לקואליציה הראשונה נגד צרפת. בשנת 1796 הנהיג נפוליאון צבא של 43,000 חיילים, ומולו ניצבו באיטליה הן הצבא האוסטרי והן הצבא של ממלכת סרדיניה, שהיו עדיפים עליו בכוח אדם ובנשק. כדי למנוע מיריביו לרכז את כוחם ולהתאחד לצבא אחד גדול הזדרז נפוליאון לאסור קרב על צבא סרדיניה במונדווי ב-28 באפריל והביס אותו. לאחר ניצחון הצבא הצרפתי כפה נפוליאון הסכם שלום על ממלכת סרדיניה, במסגרתו סופחו לצרפת שטחים שהיו בשליטתה, וחיל מצב צרפתי הוצב בתוך המדינה.

ב-16 באוקטובר 1796 מת ויטוריו אמדאו, ובנו קרלו אמנואלה הרביעי, מלך סרדיניה עלה לשלטון במקומו.

==משפחתו==
ב-31 במאי 1750 התחתן ויטוריו אמדאו עם מריה אנטוניה פרננדה, נסיכת ספרד, בתם של פליפה החמישי, מלך ספרד ואליזבטה פארנזה, ממנה היו לו 12 ילדים:
* קרלו אמנואלה (1751–1819).
* מריה אליזבטה קרלוטה (1752–1755).
* מריה ג'וזפינה (1753–1810).
* אמדאו אלסנדרו (1755–1755).
* מריה תרזה (1756–1805).
* מריה אנה (1757–1824).
* ויטוריו אמנואלה (1759–1824).
* מריה כריסטינה פרדיננדה (1760–1768).
* מאוריציו ג'וזפה (1762–1799).
* מריה קרולינה (1764–1782).
* קרלו פליצ'ה (1765–1831).
* ג'וזפה (1766–1802).

== אילן יוחסין ==

==קישורים חיצוניים==

* 
* 
* 

{| class="wikitable" style="margin:auto;text-align:center;"
|-
| colspan="3" align="center"| ויטוריו אמדאו השלישי, מלך סרדיניה בית סבויה נולד: 26 ביוני 1726 מת: 16 באוקטובר 1796
|-
| rowspan="1" align="center"| קרלו אמנואלה השלישי
| rowspan="1" align="center"| ממלכת סרדיניה 1773–1796
| rowspan="1" align="center"| קרלו אמנואלה הרביעי
|}

קטגוריה:בית סבויה
קטגוריה:דוכסי סבויה
קטגוריה:מלכי סרדיניה
קטגוריה:ילידי 1726
קטגוריה:איטלקים שנפטרו ב-1796
מר שועל המהולל (ספר)

מר שועל המהולל (באנגלית: Fantastic Mr. Fox) הוא ספר ילדים שנכתב על ידי הסופר האנגלי רואלד דאל ואויר על ידי קוונטין בלייק, על בסיס הספר, יצא סרט באותו השם מר שועל המהולל בשנת 2009.

הספר יצא לאור בשנת 1970, ותורגם לעברית על ידי בינה אופק. הספר יצא לאור בעברית כחלק מסדרת "מרגנית" הוצאת זמורה ביתן.

== הדמויות העיקריות ==
מר שועל. שועל נשוי ואב לארבעה, נוהג לגנוב עופות מחוותיהם של בוגיס, באנס ובין, כדי לאוכלם.

גברת שועל. אשתו של מר שועל המהולל, אמם של ארבעת ילדיהם.

ארבעת השעלולים. ילדיהם של מר וגברת שועל. תמימים וחמודים.

בוגיס. איכר שמן מאוד המגדל תרנגולות. נוהג לאכול 3 תרנגולות ביום. ממנו שודד מר שועל את התרנגולות מהן הוא ומשפחתו ניזונים.

באנס. איכר גמד וכרסתן, המגדל אווזים וברווזים. אוכל תמיד אך ורק סופגניות ממולאות בממרח כבד-אווזים. גם אותו שודד מר שועל.

בין. איכר רזה מאוד והחכם ביותר מבין האיכרים. מגדל תרנגולי-הודו ובעל מטע תפוחים. אינו אוכל כלל אלא רק שותה סיידר תפוחים, אותו הוא מכין מהתפוחים שגידל.

== עלילה ==
מר שועל נוהג, לקראת כל ערב, להתגנב אל אחת מחוותיהם של שלושת האיכרים ולקחת ממנה כמה עופות, כמזון לו ולבני-ביתו. בוגיס, באנס ובין זועמים על הגנבות החוזרות ונשנות ומחליטים לתפוס את השועל ולהורגו. הם מנסים לתפסו במגוון דרכים: תחילה דרך מארב וירייה ברובים, אחרי-כן חפירה באתים במאורתו של השועל, ולבסוף בעזרת דחפורים ממונעים. לאחר שנכשלו, החליטו האיכרים לצור על ביתו של השועל, כך שימות מרעב. אולם, השועל, יחד עם ילדיו וכן חיות אחרות (גירית, ארנב), מצליח לפרוץ דרך תת-קרקעית אל מחסני המזון של האיכרים, לשדוד אותם ולצאת בלא פגע. האיכרים ממשיכים להמתין בפתח המאורה, ואילו השועל, משפחתו ושאר חיות היער, חיים מעתה מתחת לפני הקרקע, אך אינם סובלים מבעיה כלשהי.

== עיצוב, מראה ופרטים טכניים ==
אורכו של הספר בעברית 103 עמודים (בהם איורים בשחור-לבן). הספר מחולק ל-18 פרקים, וכריכתו קשה וצבעונית.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:ספרי ילדים ונוער
קטגוריה:ספרי רואלד דאל
קטגוריה:ספרי זמורה ביתן
קטגוריה:ספרים על בעלי חיים
קטגוריה:שועלים בתרבות
וילי בלייכר

העץ שניטע לזכר חסיד אומות העולם וילי בלייכר ביד ושם
וילי בלייכר (בגרמנית: Willi Bleicher; 1907, בד קנשטט – 1981, שטוטגרט), היה פעיל איגוד מקצועי, מתנגד המשטר הנאצי וחסיד אומות העולם מגרמניה.

==קורות חיים==
בלייכר היה בנו החמישי של בן למעמד הפועלים. הוא התעתד להיות פועל מתכת במפעל דיימלר. בצעירותו הצטרף לתנועת הנוער של המפלגה הקומוניסטית של גרמניה ולאחר מכן - למפלגה הקומוניסטית של גרמניה. בשנת 1929 התאכזב מהסטליניזם הפושה במפלגה, ועזב אל המפלגה הקומוניסטית האופוזיציונית של גרמניה - מפלגה קומוניסטית גרמנית מתחרה, שהוקמה על ידי מתנגדי הסטליניזם ומתנגדי התכתיבים של המפלגה הקומוניסטית הסובייטית למפלגות קומוניסטיות אחרות מחוץ לברית המועצות.

לאחר עלייתה של המפלגה הנאצית לשלטון בגרמניה, ירדה המפלגה בה היה חבר בלייכר למחתרת. הוא היה מעורב בפעילות מחתרתית, ובתחילת 1935 נעצר על ידי הגסטפו ונדון למאסר של שלוש שנים. לאחר שריצה את תקופת מאסרו, הוארך מאסרו לתקופה בלתי מוגבלת, והוא נשלח למחנות ריכוז.

===בתקופת מלחמת העולם השנייה===
בתקופת מלחמת העולם השנייה שהה בלייכר במספר מחנות ריכוז. ב-1944 היה במחנה בוכנוואלד ושם היה בתפקיד קאפו. הוא הפך למנהיג המחתרת של האסירים הפוליטיים במחנה. באוגוסט 1944 הגיעו למחנה כאסירים הרופא הפולני היהודי ד"ר זכריה צווייג ובנו בן השלוש סטפן יז'י צווייג, לימים סופר וצלם. בלייכר ועמיתיו לקחו על עצמם להציל את צווייג הילד מפני גירוש לאושוויץ, והפכו את הישרדותו למטרה. בלייכר עבד במחסן המחנה וארגן ציוד ומקום להסתרתו של סטפן יז'י - מקום שאנשי האס אס הכירו כנגוע בטיפוס ולכן נמנעו מלהיכנס אליו.

כשהופיע שמו של סטפן יז'י ברשימת גירוש, שיחד בלייכר רופא אס אס על מנת שזה יכניס את סטפן יז'י לבית החולים של המחנה. לאחר מכן הועבר סטפן יז'י ל"מחנה הקטן" בבוכנוואלד ושם השגיח עליו אסיר פוליטי אחר בשם יוג'ין וולר (Eugene Waller). סטפן יז'י ואביו שרדו במלחמה.

הגסטפו חשף טקס מחתרתי שערכה תנועת המחתרת בבוכנוואלד לזכר ארנסט תלמאן, וב-28 באוקטובר 1944 נעצר בלייכר על ידי הגסטפו עם חברים אחרים של תנועת המחתרת. בלייכר עונה אך שרד.

===לאחר המלחמה===
לאחר המלחמה היה בלייכר מזכיר האיגוד המקצועי של עובדי המתכת בבאדן-וירטמברג.

==הכרה והנצחה==
סיפור ההצלה של צווייג הונצח בספרו של ברונו אפיץ (Apitz) "עירום בין זאבים" (Nackt unter Wölfen) שיצא לאור בשנת 1958 וכן בסרט טלוויזיה וסרט קולנוע.

בשנת 1965 הכיר יד ושם בווילי בלייכר בתור חסיד אומות העולם.

==קישורים חיצוניים==

* 

קטגוריה:גרמנים חסידי אומות העולם
קטגוריה:מצילים בשואה: גרמניה
קטגוריה:מתנגדים גרמנים למשטר הנאצי
קטגוריה:אסירים במחנה הריכוז בוכנוואלד
קטגוריה:גרמנים שנולדו ב-1907
קטגוריה:גרמנים שנפטרו ב-1981